nibzard/narodne-novine-full-text-markdown huggingface dataset:
### NN 133/2015 (9.12.2015.), Rješenje Ministarstva zdravlja, klasa: UP/I-510-01/15-01/22, urbroj: 534-04-1-2/7-15-13 od 1. prosinca 2015.

MINISTARSTVO ZDRAVLJA

2501

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj: 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14 i 154/14) na prijedlog Nacionalnog zdravstvenog vijeća Ministarstva zdravlja te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Zavodu za neurokirurgiju Kliničke bolnice Dubrava, Zagreb, dodjeljuje se naziv »Referentni centar Ministarstva zdravlja za funkcijsku i stereotaktičku neurokirurgiju« na vrijeme od pet godina.

2. Zavod za neurokirurgiju Kliničke bolnice Dubrava, Zagreb, dužan je do isteka pet godina od dodjele naziva podnijeti zahtjev za obnovu naziva »Referentni centar Ministarstva zdravlja za funkcijsku i stereotaktičku neurokirurgiju«.

3. »Referentni centar Ministarstva zdravlja za funkcijsku i stereotaktičku neurokirurgiju« Zavoda za neurokirurgiju Kliničke bolnice Dubrava, Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/15-01/22

Urbroj: 534-04-1-2/7-15-13

Zagreb, 1. prosinca 2015.

Ministar

prim. Siniša Varga, dr. med. dent., v. r.
### NN 133/2015 (9.12.2015.), Rješenje Zavoda za unapređivanje zaštite na radu klasa: UP/I-115-01/15-01/85, urbroj: 425-02/4-15-5 od 3. prosinca 2015.

133 09.12.2015 Rješenje Zavoda za unapređivanje zaštite na radu klasa: UP/I-115-01/15-01/85, urbroj: 425-02/4-15-5 od 3. prosinca 2015.

ZAVOD ZA UNAPREĐIVANJE ZAŠTITE NA RADU

2502

Na zahtjev NASTAVNOG ZAVODA ZA JAVNO ZDRAVSTVO DR. ANDRIJA ŠTAMPAR iz Zagreba, Mirogojska cesta 16, OIB: 33392005961, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, broj 71/14, 118/14 i 154/14), Zavod za unapređivanje zaštite na radu donosi

RJEŠENJE

I.

NASTAVNI ZAVOD ZA JAVNO ZDRAVSTVO DR. ANDRIJA ŠTAMPAR iz Zagreba, Mirogojska cesta 16, OIB: 33392005961, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu)

3. izrada procjene rizika

4. ispitivanja radne opreme

5. ispitivanja u radnom okolišu

a) ispitivanja fizikalnih čimbenika.

O obavljenim ispitivanjima, navedeno društvo je obvezno izdavati i čuvati isprave te voditi evidenciju.

II.

Poslove iz točke I. ovog Rješenja navedeno društvo može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, broj 112/14 i 84/15), a o svim promjenama koje se odnose na ispunjavanje propisanih uvjeta, društvo je dužno obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/15-01/85

Urbroj: 425-02/4-15-5

Zagreb, 3. prosinca 2015.

Ravnatelj
Vitomir Begović, v. r.
### NN 133/2015 (9.12.2015.), Rješenje Ustavnog suda Republike Hrvatske broj: U-IIIA-2451/2013 od 18. studenoga 2015.

USTAVNI SUD REPUBLIKE HRVATSKE

2509

Ustavni sud Republike Hrvatske, u Prvom vijeću za odlučivanje o ustavnim tužbama, u sastavu sudac Antun Palarić, predsjednik Vijeća, te suci Mato Arlović, Marko Babić, Slavica Banić, Mario Jelušić i Aldo Radolović, članovi Vijeća, u smislu članka 34. Ustavnog zakona o Ustavnom sudu Republike Hrvatske (»Narodne novine« broj 99/99., 29/92. i 49/02. – pročišćeni tekst, u daljnjem tekstu: Ustavni zakon) i na temelju članka 104. Zakona o općem upravnom postupku (»Narodne novine« broj 47/09.), radi ispravljanja pogreške u odluci, na sjednici održanoj 18. studenoga 2015. donosi

RJEŠENJE

1. U odluci Ustavnog suda Republike Hrvatske broj: U-IIIA-2451/2013 od 17. srpnja 2015. ispravlja se:

– u točki IV. izreke, drugi red, umjesto »Ministarstvu financija Republike Hrvatske« treba stajati »Ministarstvu pravosuđa Republike Hrvatske«.

2. Ispravak iz točke 1. upisat će se u izvornik odluke Ustavnog suda Republike Hrvatske broj: U-IIIA-2451/2013 od 17. srpnja 2015., u obliku službene bilješke.

Obrazloženje

1. O ustavnoj tužbi koju je podnio Munib Hodžić iz Gradačca, kojeg zastupa Davor Galetović, odvjetnik u Odvjetničkom društvu Galetović i Galetović sa sjedištem u Zagrebu, raspravljano je na sjednici Prvog vijeća za odlučivanje o ustavnim tužbama održanoj 17. srpnja 2015. godine.

2. Na navedenoj sjednici jednoglasno je donesena odluka Ustavnog suda Republike Hrvatske o usvajanju ustavne tužbe podnositelja.

3. Nakon otpreme naznačene odluke Ustavnog suda uočena je pogreška u točki IV. izreke učinjena prilikom navođenja naziva državnog tijela u čijoj je obvezi isplata naknade zbog povrede ustavnog prava na suđenje u razumnom roku. U tom dijelu izreka odluke Ustavnog suda ispravljena je na način kako je to navedeno u točki 1. izreke ovog rješenja.

4. Člankom 34. Ustavnog zakona propisano je da Ustavni sud u postupku podredno smisleno primjenjuje odredbe odgovarajućih postupovnih zakona Republike Hrvatske, ako Ustavnim zakonom nije propisano drugačije.

Slijedom navedenog, pozivom na odredbu članka 34. Ustavnog zakona i na temelju članka 104. Zakona o općem upravnom postupku, riješeno je kao u izreci.

Broj: U-IIIA-2451/2013

Zagreb, 18. studenoga 2015.

USTAVNI SUD REPUBLIKE HRVATSKE

Predsjednik Vijeća

Antun Palarić, v. r.
### NN 134/2015 (11.12.2015.), Uredba o izmjenama i dopunama Zakona o računovodstvu

134 11.12.2015 Uredba o izmjenama i dopunama Zakona o računovodstvu

VLADA REPUBLIKE HRVATSKE

2511

Na temelju članka 2. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, broj 102/15), Vlada Republike Hrvatske je na sjednici održanoj 10. prosinca 2015. godine donijela

UREDBU

O IZMJENAMA I DOPUNAMA ZAKONA O RAČUNOVODSTVU

Članak 1.

U Zakonu o računovodstvu (»Narodne novine«, broj 78/15), u članku 8. stavku 3. točke 6. i 7. brišu se.

Članak 2.

U članku 11. stavku 1. druga rečenica briše se.

Iza stavka 2. dodaje se novi stavak 3. koji glasi:

»(3) Jedinstveni okvirni kontni plan donosi i mijenja Odbor za standarde financijskog izvještavanja svojom odlukom te ga objavljuje u 'Narodnim novinama'.«

Dosadašnji stavak 3. postaje stavak 4.

Članak 3.

U članku 12. stavku 9. točki 6. riječi: »identifikacijske oznake za osobe koje su knjižile i kontrolirale knjigovodstvenu ispravu« brišu se.

Članak 4.

U članku 44. stavku 2. riječi: »30. studenoga 2015.« zamjenjuju se riječima: »31. prosinca 2015.«

U stavku 5. iza prve rečenice dodaje se druga rečenica koja glasi:

»Odbor za standarde financijskog izvještavanja dužan je do 30. lipnja 2016. donijeti jedinstveni okvirni kontni plan iz članka 11. stavka 3. ovoga Zakona.«

Članak 5.

Iza članka 44. dodaju se naslov i članak 44.a koji glase:

»Izvještajna razdoblja

Članak 44.a

(1) Na godišnja izvješća, godišnje financijske izvještaje i financijske podatke za statističke i druge potrebe za izvještajna razdoblja koja su započela prije 1. siječnja 2016. primjenjuju se odredbe Zakona o računovodstvu (»Narodne novine«, br. 109/07, 54/13 i 121/14).

(2) Članak 6.a Zakona o reviziji (»Narodne novine«, br. 146/05, 139/08 i 144/12) primjenjuje se na poduzetnike koji su prema tom članku obvezni revidirati godišnje financijske izvještaje i konsolidirane godišnje financijske izvještaje za izvještajna razdoblja koja su započela prije 1. siječnja 2016.

(3) Do stupanja na snagu članka 11. stavaka 1., 2. i 4. ovoga Zakona poduzetnici će voditi glavnu knjigu na način da ista sadrži unaprijed pripremljena konta koja osiguravaju podatke za godišnje financijske izvještaje sukladno članku 8. stavku 6. Zakona o računovodstvu (»Narodne novine«, br. 109/07, 54/13 i 121/14).

(4) Na poduzetnike iz stavaka 1. i 2. ovoga članka primjenjuju se prekršajne odredbe iz članka 32. Zakona o računovodstvu (»Narodne novine«, br. 109/07, 54/13 i 121/14).«

Članak 6.

U članku 46. iza riječi: »Narodnim novinama« dodaje se zarez i riječi: »članka 11. stavaka 1., 2. i 4. i članka 42. stavka 1. točke 7. ovoga Zakona koji stupaju na snagu 1. siječnja 2017.«

Članak 7.

Ova Uredba objavit će se u »Narodnim novinama«, a stupa na snagu 1. siječnja 2016. godine.

Klasa: 022-03/15-44/14

Urbroj: 50301-05/16-15-3

Zagreb, 10. prosinca 2015.

Predsjednik
Zoran Milanović, v. r.
### NN 134/2015 (11.12.2015.), Pravilnik o izmjenama Pravilnika o ocjenjivanju djelatnih vojnih osoba

MINISTARSTVO OBRANE

2514

Na temelju članka 107. stavka 4. Zakona o službi u Oružanim snagama Republike Hrvatske (»Narodne novine«, br. 73/13 i 75/15), donosim

PRAVILNIK

O IZMJENAMA PRAVILNIKA O OCJENJIVANJU DJELATNIH VOJNIH OSOBA

Članak 1.

U Pravilniku o ocjenjivanju djelatnih vojnih osoba (»Narodne novine«, br. 114/14) članak 14. mijenja se i glasi:

»Članak 14.

(1) Službena ocjena donosi se na temelju pojedinačnih ocjena i predstavlja ukupne mogućnosti djelatne vojne osobe.

(2) Djelatnim vojnicima/mornarima ne ocjenjuje se sposobnost zapovijedanja odnosno upravljanja.

(3) Službena ocjena rezultat je prosjeka pojedinačnih ocjena i može biti veća za dvije ocjene od najmanje pojedinačne ocjene.

(4) Djelatna vojna osoba za koju nije provedena provjera tjelesne spremnosti zbog privremene zabrane tjelesnog naprezanja ili zbog utvrđene neprihvatljive tjelesne građe u skladu s pravilnikom kojim se utvrđuju zdravstveni, psihički, tjelesni i sigurnosni uvjeti za prijam u službu može biti ocijenjen službenom ocjenom najviše »dobar«.

(5) Iznimno od stavka 4. ovoga članka, djelatnim vojnim osobama za koje se ne provodi provjera tjelesne spremnosti iz drugih razloga propisanih pravilnikom kojim se utvrđuju zdravstveni, psihički, tjelesni i sigurnosni uvjeti za prijam u službu, ne ocjenjuje se razina tjelesne sposobnosti.

(6) Djelatna vojna osoba ocijenjena pojedinačnom ocjenom »ne zadovoljava« po jednom ili više elemenata ocjenjivanja iz članka 2. stavka 2. ovoga Pravilnika bit će ocijenjena službenom ocjenom »ne zadovoljava« ako je ispunjen i uvjet iz članka 22. ovoga Pravilnika.«

Članak 2.

Obrazac za ocjenjivanje (Obrazac 2) i obrazac za savjetovanje (Obrazac 3) se mijenjaju i nalaze se u prilogu ovoga Pravilnika i čine njegov sastavni dio.

Članak 3.

(1) Postupak ocjenjivanja za 2015. godinu dovršit će se u skladu s odredbama Pravilnika o ocjenjivanju djelatnih vojnih osoba (»Narodne novine«, br. 114/14).

(2) Djelatne vojne osobe ocijenjene za 2015. godinu pojedinačnom ocjenom »ne zadovoljava« po elementu ocjenjivanja: zahtijevana razina tjelesne spremnosti iz članka 2. stavka 2. podstavka 5. Pravilnika o ocjenjivanju djelatnih vojnih osoba (»Narodne novine«, br. 114/14) bit će ocijenjeni službenom ocjenom »zadovoljava«.

Članak 4.

Ovaj Pravilnik objavit će se u »Narodnim novinama« i stupa na snagu 1. siječnja 2016.

Klasa: 023-03/15-04/44

Urbroj: 512-01-15-2

Zagreb, 2. prosinca 2015.

Ministar

Ante Kotromanović, v. r.

**[**Obrazac za ocjenjivanje (Obrazac 2)**](dodatni/438634.pdf)**

**[**Obrazac za savjetovanje (Obrazac 3)**](dodatni/438635.pdf)**

134 11.12.2015 Pravilnik o izmjenama Pravilnika o ocjenjivanju djelatnih vojnih osoba

134 11.12.2015 Pravilnik o izmjenama Pravilnika o ocjenjivanju djelatnih vojnih osoba
### NN 134/2015 (11.12.2015.), Pravilnik o izmjenama i dopunama Pravilnika o povlastici za obavljanje gospodarskog ribolova na moru i Registru povlastica

134 11.12.2015 Pravilnik o izmjenama i dopunama Pravilnika o povlastici za obavljanje gospodarskog ribolova na moru i Registru povlastica

MINISTARSTVO POLJOPRIVREDE

2517

Na temelju članka 14. stavka 9. i članka 15. stavka 5. Zakona o morskom ribarstvu (»Narodne novine«, br. 81/2013, 14/2014 i 152/2014) ministar poljoprivrede donosi

PRAVILNIK

O IZMJENAMA I DOPUNAMA PRAVILNIKA O POVLASTICI ZA OBAVLJANJE GOSPODARSKOG RIBOLOVA NA MORU I REGISTRU POVLASTICA

Članak 1.

U Pravilniku o povlastici za obavljanje gospodarskog ribolova na moru i Registru povlastica (»Narodne novine«, br. 130/2013, 99/2014, 127/2014, 37/2015 i 46/2015) u članku 9. dodaju se stavci 12. i 13. koji glase:

»(12) Iznimno od stavaka (1) i (10) ovog članka, dozvoljena je zamjena plovila u povlastici, novim plovilom veće veličine u GT i/ili veće snage porivnog stroja u kW, brisanjem kapaciteta starog plovila iz registra flote i spajanjem s kapacitetom plovila drugog vlasnika koje je upisano u Registar ribarske flote RH.

(13) Drugi vlasnik plovila iz stavka (12) ovoga članka mora dostaviti ovjerenu Izjavu o trajnom ustupanju kapaciteta svog plovila u kW i/ili GT osobi koja želi izvršiti zamjenu plovila, bez mogućnosti ponovnog upisa tog plovila u Registar ribarske flote.«.

Članak 2.

U članku 10. dodaje se stavak (9) koji glasi

»(9) Iznimno od stavaka (2) i (6). ovog članka dozvoljava se prijenos prava upisa okružujućih mreža: plivarice palamidare, plivarice ciplarice, plivarice lokardare, plivarice igličare i plivarice oližnice, te obalnih mreža potegača iz jedne povlastice u drugu povlasticu istog vlasnika plovila do 1. ožujka 2016. godine.«

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/13-01/111

Urbroj: 525-13/0323-15-11

Zagreb, 7. prosinca 2015.

Ministar
Tihomir Jakovina, v. r.
### NN 134/2015 (11.12.2015.), Pravilnik o dopuni Pravilnika o obavljanju gospodarskog ribolova na moru pridnenom povlačnom mrežom - koćom

MINISTARSTVO POLJOPRIVREDE

2518

Na temelju članka 9. stavka 1. točke 1. i članka 23. stavka 6. Zakona o morskom ribarstvu (»Narodne novine«, br. 81/2013, 14/2014 i 152/2014) ministar poljoprivrede donosi

PRAVILNIK

O DOPUNI PRAVILNIKA O OBAVLJANJU GOSPODARSKOG RIBOLOVA NA MORU PRIDNENOM POVLAČNOM MREŽOM – KOĆOM

Članak 1.

(1) U Pravilniku o obavljanju gospodarskog ribolova na moru pridnenom povlačnom mrežom – koćom (»Narodne novine«, br. 101/2014, 118/2014, 125/2014, 2/2015, 37/2015 i 47/2015), u članku 11. iza stavka (3) dodaju se stavci (4) i (5) koji glase:

»(4) U slučaju zamjene plovila u povlastici istog vlasnika obavljene u razdoblju od 30. lipnja 2014. godine do 30. studenoga 2014.godine, kao broj ribolovnih dana plovila za koje se traži Odobrenje iz stavka 1. točke 2. ovog članka uzima se broj ribolovnih dana obavljenih starim plovilom u referentnom periodu iz istog stavka.

(5) Iznimno od stavka (1) točke 2. ovog članka, za plovila čiji su vlasnici prenijeli pravo upisa povlastice u cijelosti ili su prenijeli pravo upisa pridnene koće u svoju povlasticu iz druge povlastice u razdoblju od 30. lipnja 2014. godine do 30. studenoga 2014. godine, minimalni broj ribolovnih dana umanjuje se proporcionalno prema broju evidentiranih ribolovnih dana od dana izdavanja povlastice ili od dana upisa pridnene koće u povlasticu do dana 30. studenoga 2014. godine.«

(2) Dosadašnji stavci (4) i (5) postaju stavci (6) i (7).

Članak 2.

Ovaj Pravilnik stupa na snagu osmog dana nakon dana objave u »Narodnim novinama«.

Klasa: 011-02/14-01/47

Urbroj: 525-13/0323-15-14

Zagreb, 7. prosinca 2015.

Ministar

Tihomir Jakovina, v. r.
### NN 134/2015 (11.12.2015.), Pravilnik o izmjenama i dopunama Pravilnika o obavljanju gospodarskog ribolova na moru okružujućom mrežom plivaricom - srdelarom

MINISTARSTVO POLJOPRIVREDE

2519

Na temelju članka 9. stavka 1. točke 1. i 2. i članka 23. stavka 6. Zakona o morskom ribarstvu (»Narodne novine«, br. 81/2013, 14/2014 i 152/2014) ministar poljoprivrede donosi

PRAVILNIK

O IZMJENAMA I DOPUNAMA PRAVILNIKA O OBAVLJANJU GOSPODARSKOG RIBOLOVA NA MORU OKRUŽUJUĆOM MREŽOM PLIVARICOM – SRDELAROM

Članak 1.

(1) U Pravilniku o obavljanju gospodarskog ribolova na moru okružujućom mrežom plivaricom – srdelarom (»Narodne novine«, br.: 101/2014, 125/2014, 140/2014, 147/2014, 2/2015, 37/2015 i 44/2015) u članku 6. iza stavka (3) dodaju se stavci (4) i (5) koji glase:

»(4) U slučaju zamjene plovila u povlastici istog vlasnika obavljene u razdoblju od 30. lipnja 2014. godine do 30. studenoga 2014. godine, kao broj ribolovnih dana plovila za koje se traži Odobrenje iz stavka 1. točke 2. ovog članka uzima se broj ribolovnih dana obavljenih starim plovilom u referentnom periodu iz istog stavka.

(5) Iznimno od stavka (1) točke 2. ovog članka, za plovila čiji su vlasnici prenijeli pravo upisa povlastice u cijelosti ili su prenijeli pravo upisa plivarice srdelare u svoju povlasticu iz druge povlastice u razdoblju od 30. lipnja 2014. godine do 30. studenoga 2014. godine, minimalni broj ribolovnih dana umanjuje se proporcionalno prema broju evidentiranih ribolovnih dana od dana izdavanja povlastice ili od dana upisa plivarice srdelare u povlasticu do dana 30. studenoga 2014. godine.«

(2) Dosadašnji stavci (4) i (5) postaju stavci (6) i (7).

Članak 2.

U članku 10. stavak 1. mijenja se i glasi:

»Zabranjen je ribolov plivaricom srdelarom od 23. prosinca u 12.00 sati do 10. siječnja u 12.00 sati.«

Članak 3.

Ovaj Pravilnik stupa na snagu prvog dana nakon dana objave u »Narodnim novinama«.

Klasa: 011-02/14-01/46

Urbroj: 525-13/1282-15-18

Zagreb, 9. prosinca 2015.

Ministar

Tihomir Jakovina, v. r.
### NN 134/2015 (11.12.2015.), Odluka o imenovanju liste ispitivača za polaganje ispita o stručnoj osposobljenosti za zanimanje pogrebnik

MINISTARSTVO PODUZETNIŠTVA I OBRTA

2523

Na temelju članka 19. stavka 3. Zakona o pogrebničkoj djelatnosti (»Narodne novine«, broj 36/15) i članka 5. Pravilnika o načinu i postupku provedbe ispita o stručnoj osposobljenosti za zanimanje pogrebnik, ministar nadležan za poduzetništvo i obrt, donosi

ODLUKU

O IMENOVANJU LISTE ISPITIVAČA ZA POLAGANJE ISPITA O STRUČNOJ OSPOSOBLJENOSTI ZA ZANIMANJE POGREBNIK

I.

Na listu ispitivača za pojedina ispitna područja imenuju se:

Za područje gospodarstva:

– Danijela Žagar, dipl. oec., Ministarstvo poduzetništva i obrta

– Ana Marija Holzer Werft, dipl. oec., Ministarstvo financija

– Zrinka Debeljak, dipl. oec., Hrvatska obrtnička komora

– Darko Prister, dipl. oec., Hrvatska obrtnička komora

– Dragutin Pejčić, dipl. oec., Hrvatska obrtnička komora

– Tomislav Relja, dipl. oec., Hrvatska gospodarska komora.

Za područje pravnih propisa:

– Vesna Veliki, dipl. iur., Ministarstvo poduzetništva i obrta

– Janja Žic, dipl. iur., Hrvatska obrtnička komora

– Krešimir Jušić, dipl. iur., Hrvatska obrtnička komora

– dr. sc. Gordana Mršić, dipl. iur., Hrvatska gospodarska komora

– Ivana Sučić, dipl. iur., Hrvatska gospodarska komora

– Jelena Praštalo, dipl. iur., Dom Duga Zagreb.

Za područje etičkih pitanja:

– mr. Narcisa Manojlović, prof. psih., Ministarstvo socijalne politike i mladih

– dr. sc. Ivana Lučev, prof. psih., Ministarstvo socijalne politike i mladih

– Nađa Gligora, prof. psih., Dom zdravlja Centar, Medicina rada (vanjska suradnica)

– Mladen Djurkinjak, prof. psih., Centar za socijalnu skrb Trešnjevka

– Za područje stručno-teorijskog dijela ispita i praktičnih znanja u struci:

– Damir Sapanjoš, Udruga pogrebnika Hrvatske, predsjednik

– Armando Grgeta, »23. MAJ« d.o.o., Funtana

– Stjepan Birović, Prizma pogrebne usluge, Donji Miholjac

– Zorislav Dorić, Pogrebni prijevoz Dorić, Osijek.

II.

Ova Odluka stupa na snagu prvog dana od dana objave u »Narodnim novinama«.

Klasa: 053-01/12-01/213

Urbroj: 516-04-02/1-15-62

Zagreb, 16. studenoga 2015.

Ministar

Gordan Maras, v. r.
### NN 134/2015 (11.12.2015.), Odluka o proširenju primjene Kolektivnoga ugovora graditeljstva

134 11.12.2015 Odluka o proširenju primjene Kolektivnoga ugovora graditeljstva

MINISTARSTVO RADA I MIROVINSKOGA SUSTAVA

2524

Na temelju članka 203. stavka 1. Zakona o radu (»Narodne novine«, broj 93/2014), ministar nadležan za rad donosi

ODLUKU

O PROŠIRENJU PRIMJENE KOLEKTIVNOGA UGOVORA GRADITELJSTVA

I.

Primjena Kolektivnog ugovora graditeljstva, koji je zaključen 25. rujna 2015. godine i objavljen u »Narodnim novinama« broj 115/2015 od 23. listopada 2015. godine, proširuje se na sve poslodavce i radnike u Republici Hrvatskoj u djelatnosti građevinarstva, područje F Nacionalne klasifikacije djelatnosti 2007. – NKD 2007. (»Narodne novine«, broj 58/2007).

II.

Ova Odluka stupa na snagu osmoga dana od dana objave u »Narodnim novinama«.

Klasa: 110-03/15-02/46
Urbroj: 524-03-01-02/5-15-5
Zagreb, 3. prosinca 2015.

Ministar
prof. dr. sc. Mirando Mrsić, dr. med., v. r.
### NN 134/2015 (11.12.2015.), Odluka o proširenju primjene Dodatka I. o izmjenama i dopunama Kolektivnoga ugovora ugostiteljstva

MINISTARSTVO RADA I MIROVINSKOGA SUSTAVA

2525

Na temelju članka 203. stavka 1. Zakona o radu (»Narodne novine«, broj 93/2014), ministar nadležan za rad donosi

ODLUKU

O PROŠIRENJU PRIMJENE DODATKA I. O IZMJENAMA I DOPUNAMA KOLEKTIVNOGA UGOVORA UGOSTITELJSTVA

I.

Primjena Dodatka I. o izmjenama i dopunama Kolektivnoga ugovora ugostiteljstva, koji je sklopljen 23. listopada 2015. godine i objavljen u »Narodnim novinama« broj 121/2015 od 4. studenoga 2015. godine, proširuje se na sve poslodavce i radnike u Republici Hrvatskoj u djelatnostima pružanja smještaja te pripreme i usluživanja hrane, područje I, odjeljci 55 i 56 Nacionalne klasifikacije djelatnosti 2007. – NKD 2007. (»Narodne novine«, broj 58/2007).

II.

Ova Odluka stupa na snagu osmoga dana od dana objave u »Narodnim novinama«.

Klasa: 110-03/15-01/07

Urbroj: 524-03-01-02/1-15-8

Zagreb, 3. prosinca 2015.

Ministar

prof. dr. sc. Mirando Mrsić, dr. med., v. r.
### NN 134/2015 (11.12.2015.), Rješenje Zavoda za unapređivanje zaštite na radu, klasa: UP/I-115-01/15-01/102, urbroj: 425-02/2-15-3 od 30. studenoga 2015.

134 11.12.2015 Rješenje Zavoda za unapređivanje zaštite na radu, klasa: UP/I-115-01/15-01/102, urbroj: 425-02/2-15-3 od 30. studenoga 2015.

ZAVOD ZA UNAPREĐIVANJE ZAŠTITE NA RADU

2529

Na zahtjev društva EKO ENERGIJA SISTEM d.o.o. iz Petrinje, Desni odvojak 34/A Brest Pokupski, OIB: 11818799540, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, broj 71/14, 118/14 i 154/14), Zavod za unapređivanje zaštite na radu donosi

RJEŠENJE

I.

EKO ENERGIJA SISTEM d.o.o. iz Petrinje, Desni odvojak 34/A Brest Pokupski, OIB: 11818799540, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanje radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

Navedena pravna osoba za obavljanje predmetnih poslova ima zaposlenu osobu: Željko Fried, OIB: 50576317526, a o obavljenim poslovima obvezna je voditi evidenciju.

II.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, broj 112/14 i 84/15), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/15-01/102

Urbroj: 425-02/2-15-3

Zagreb, 30. studenoga 2015.

Ravnatelj
Vitomir Begović, v. r.
### NN 134/2015 (11.12.2015.), Rješenje Zavoda za unapređivanje zaštite na radu, klasa: UP/I-115-01/15-01/96, urbroj: 425-02/2-15-4 od 4. prosinca 2015.

ZAVOD ZA UNAPREĐIVANJE ZAŠTITE NA RADU

2530

Na zahtjev društva KONTAKT KUĆANSKI APARATI d.o.o. iz Zagreba, Slavonska avenija 16, OIB: 89074711870, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, broj 71/14, 118/14 i 154/14), Zavod za unapređivanje zaštite na radu donosi

RJEŠENJE

I.

KONTAKT KUĆANSKI APARATI d.o.o. iz Zagreba, Slavonska avenija 16, OIB: 89074711870, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanje radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

Navedena pravna osoba za obavljanje predmetnih poslova ima zaposlenu osobu: Željko Fried, OIB: 50576317526, a o obavljenim poslovima obvezna je voditi evidenciju.

II.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, broj 112/14 i 84/15), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/15-01/96

Urbroj: 425-02/2-15-4

Zagreb, 4. prosinca 2015.

Ravnatelj

Vitomir Begović, v. r.
### NN 134/2015 (11.12.2015.), Indeks proizvođačkih cijena industrijskih proizvoda na domaćem tržištu u studenome 2015.

134 11.12.2015 Indeks proizvođačkih cijena industrijskih proizvoda na domaćem tržištu u studenome 2015.

DRŽAVNI ZAVOD ZA STATISTIKU

2531

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U STUDENOME 2015.

Indeks proizvođačkih cijena industrijskih proizvode na domaćem tržištu u studenome 2015. u odnosu na listopad 2015. iznosi 99,5.

Klasa: 954-02/15-01/01

Urbroj: 555-06-03-03-15-19

Zagreb, 9. prosinca 2015.

Ravnatelj
Marko Krištof, v. r.
### NN 134/2015 (11.12.2015.), Odluka o iznosu tarifnih stavki za prijenos električne energije

HRVATSKA ENERGETSKA REGULATORNA AGENCIJA

2532

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12) i članka 29. Zakona o energiji (»Narodne novine«, broj 120/12, 14/14 i 102/15), Hrvatska energetska regulatorna agencija je na sjednici Upravnog vijeća održanoj 4. prosinca 2015. godine donijela

ODLUKU

O IZNOSU TARIFNIH STAVKI ZA PRIJENOS ELEKTRIČNE ENERGIJE

I.

Tarifne stavke za prijenos električne energije prema Metodologiji za određivanje iznosa tarifnih stavki za prijenos električne energije (»Narodne novine«, broj 104/15), za energetski subjekt Hrvatski operator prijenosnog sustava d.o.o., Kupska 4, Zagreb, za 2016. godinu iznose kako slijedi:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Kategorija kupca | | Tarifni model |  | Tarifni element | | | | | |
|  | Radna energija | | | Obračunska vršna radna snaga | Prekomjerna jalova energija | Naknada za obračunsko mjerno mjesto |
|  | JT | VT | NT |
|  | [kn/kWh] | [kn/kWh] | [kn/kWh] | [kn/kW] | [kn/kvarh] | [kn/mj] |
| Tarifne stavke | | | | | | |
|  | 1 | 2 | 3 | 4 | 5 | 6 |
| Poduzetništvo | Visoki i vrlo visoki napon | Bijeli | 1 | – | 0,05 | 0,02 | 14,50 | 0,16 | 68,00 |
| Srednji napon | Bijeli | 2 | – | 0,05 | 0,02 | 14,50 | – | – |
| Niski napon | Plavi | 3 | 0,09 | – | – | – | – | – |
| Bijeli | 4 | – | 0,11 | 0,05 | – | – | – |
| Crveni | 5 | – | 0,05 | 0,02 | 14,50 | – | – |
| Žuti (javna rasvjeta) | 6 | 0,06 | – | – | – | – | – |
| Kućanstvo | Niski napon | Plavi | 7 | 0,09 | – | – | – | – | – |
| Bijeli | 8 | – | 0,11 | 0,05 | – | – | – |
| Crveni | 9 | – | 0,05 | 0,02 | 14,50 | – | – |
| Crni | 10 | 0,05 | – | – | – | – | – |

II.

Danom stupanja na snagu ove Odluke prestaju se primjenjivati iznosi tarifnih stavki za prijenos električne energije određeni Odlukom o visini tarifnih stavki u Tarifnom sustavu za prijenos električne energije, bez visine tarifnih stavki (»Narodne novine«, broj 49/12).

III.

Ova Odluka objavit će se u »Narodnim novinama«, a stupa na snagu 1. siječnja 2016. godine.

Klasa: 011-01/15-01/16

Urbroj: 371-01/15-01

Zagreb, 4. prosinca 2015.

Predsjednik
Upravnog vijeća
Tomislav Jureković, dipl. ing., v. r.

134 11.12.2015 Odluka o iznosu tarifnih stavki za prijenos električne energije

134 11.12.2015 Odluka o iznosu tarifnih stavki za prijenos električne energije
### NN 134/2015 (11.12.2015.), Odluka o iznosu tarifnih stavki za distribuciju električne energije

HRVATSKA ENERGETSKA REGULATORNA AGENCIJA

2533

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12) i članka 29. Zakona o energiji (»Narodne novine«, broj 120/12, 14/14 i 102/15), Hrvatska energetska regulatorna agencija je na sjednici Upravnog vijeća održanoj 4. prosinca 2015. godine donijela

ODLUKU

O IZNOSU TARIFNIH STAVKI ZA DISTRIBUCIJU ELEKTRIČNE ENERGIJE

I.

Tarifne stavke za distribuciju električne energije prema Metodologiji za određivanje iznosa tarifnih stavki za distribuciju električne energije (»Narodne novine«, broj 104/15), za energetski subjekt HEP – Operator distribucijskog sustava d.o.o., Ulica grada Vukovara 37, Zagreb, za 2016. godinu iznose kako slijedi:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Kategorija kupca | | Tarifni model |  | Tarifni element | | | | | |
|  | Radna energija | | | Obračunska vršna radna snaga | Prekomjerna jalova energija | Naknada za obračunsko mjerno mjesto |
|  | JT | VT | NT |
|  | [kn/kWh] | [kn/kWh] | [kn/kWh] | [kn/kW] | [kn/kvarh] | [kn/mj] |
| Tarifne stavke | | | | | | |
|  | 1 | 2 | 3 | 4 | 5 | 6 |
| Poduzetništvo | Visoki i vrlo visoki napon | Bijeli | 1 |  |  |  |  |  |  |
| Srednji napon | Bijeli | 2 | – | 0,12 | 0,06 | 15,00 | 0,15 | 66,00 |
| Niski napon | Plavi | 3 | 0,22 | – | – | – | 0,15 | 41,30 |
| Bijeli | 4 | – | 0,24 | 0,12 | – | 0,15 | 41,30 |
| Crveni | 5 | – | 0,20 | 0,10 | 30,00 | 0,15 | 41,30 |
| Žuti (javna rasvjeta) | 6 | 0,17 | – | – | – | – | 14,70 |
| Kućanstvo | Niski napon | Plavi | 7 | 0,22 | – | – | – | – | 10,00 |
| Bijeli | 8 | – | 0,24 | 0,12 | – | – | 10,00 |
| Crveni | 9 | – | 0,20 | 0,10 | 30,00 | – | 41,30 |
| Crni | 10 | 0,13 | – | – | – | – | 5,80 |

II.

Danom stupanja na snagu ove Odluke prestaju se primjenjivati iznosi tarifnih stavki za distribuciju električne energije određeni Odlukom o visini tarifnih stavki u Tarifnom sustavu za distribuciju električne energije, bez visine tarifnih stavki (»Narodne novine«, broj 49/12).

III.

Ova Odluka objavit će se u »Narodnim novinama«, a stupa na snagu 1. siječnja 2016. godine.

Klasa: 011-01/15-01/17

Urbroj: 371-01/15-01

Zagreb, 4. prosinca 2015.

Predsjednik

Upravnog vijeća

Tomislav Jureković, dipl. ing., v. r.

134 11.12.2015 Odluka o iznosu tarifnih stavki za distribuciju električne energije

134 11.12.2015 Odluka o iznosu tarifnih stavki za distribuciju električne energije
### NN 134/2015 (11.12.2015.), Odluka o iznosu tarifnih stavki za zajamčenu opskrbu električnom energijom

HRVATSKA ENERGETSKA REGULATORNA AGENCIJA

2534

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12) i članka 29. Zakona o energiji (»Narodne novine«, broj 120/12, 14/14 i 102/15), Hrvatska energetska regulatorna agencija je na sjednici Upravnog vijeća održanoj 4. prosinca 2015. godine donijela

ODLUKU

O IZNOSU TARIFNIH STAVKI ZA ZAJAMČENU OPSKRBU ELEKTRIČNOM ENERGIJOM

I.

Tarifne stavke za zajamčenu opskrbu električnom energijom prema Metodologiji za određivanje iznosa tarifnih stavki za zajamčenu opskrbu električnom energijom (»Narodne novine«, broj 158/13), za energetski subjekt HEP – Operator distribucijskog sustava d.o.o., Ulica grada Vukovara 37, Zagreb, za razdoblje od 1. siječnja 2016. do 30. lipnja 2016., iznose kako slijedi:

a) Tarifne stavke za prva dva mjeseca korištenja zajamčene opskrbe

|  |  |  |  |  |  |
| --- | --- | --- | --- | --- | --- |
| Tarifni modeli | |  | Tarifne stavke za radnu energiju [kn/kWh] | | |
|  | JT | VT | NT |
|  | 1 | 2 | 3 |
| Visoki napon | | 1 | – | 0,47 | 0,28 |
| Srednji napon | | 2 | – | 0,49 | 0,29 |
| Niski napon | Plavi | 3 | 0,56 | – | – |
| Bijeli | 4 | – | 0,58 | 0,34 |
| Crveni | 5 | – | 0,53 | 0,31 |
| Žuti (javna rasvjeta) | 6 | 0,38 | – | – |

b) Tarifne stavke nakon dva mjeseca korištenja zajamčene opskrbe

|  |  |  |  |  |  |
| --- | --- | --- | --- | --- | --- |
| Tarifni modeli | |  | Tarifne stavke za radnu energiju [kn/kWh] | | |
|  | JT | VT | NT |
|  | 1 | 2 | 3 |
| Visoki napon | | 1 | - | 0,59 | 0,35 |
| Srednji napon | | 2 | - | 0,61 | 0,36 |
| Niski napon | Plavi | 3 | 0,69 | - | - |
| Bijeli | 4 | - | 0,72 | 0,43 |
| Crveni | 5 | - | 0,66 | 0,39 |
| Žuti (javna rasvjeta) | 6 | 0,47 | - | - |

II.

Ova Odluka objavit će se u »Narodnim novinama«, a stupa na snagu 1. siječnja 2016. godine.

Klasa: 011-01/15-01/18

Urbroj: 371-01/15-01

Zagreb, 4. prosinca 2015.

Predsjednik

Upravnog vijeća

Tomislav Jureković, dipl. ing., v. r.

134 11.12.2015 Odluka o iznosu tarifnih stavki za zajamčenu opskrbu električnom energijom

134 11.12.2015 Odluka o iznosu tarifnih stavki za zajamčenu opskrbu električnom energijom
### NN 135/2015 (16.12.2015.), Rješenje o imenovanju vršiteljice dužnosti člana Sanacijskog vijeća Opće županijske bolnice Vinkovci

VLADA REPUBLIKE HRVATSKE

2535

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11 i 119/14) i članka 57.a stavka 3. Zakona o zdravstvenoj zaštiti (»Narodne novine«, br. 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14 i 154/14), a u vezi s člankom 4. stavkom 2. Zakona o postupku primopredaje vlasti (»Narodne novine«, br. 94/04, 17/07, 91/10 i 22/13), Vlada Republike Hrvatske je na sjednici održanoj 10. prosinca 2015. godine donijela

RJEŠENJE

O IMENOVANJU VRŠITELJICE DUŽNOSTI ČLANA SANACIJSKOG VIJEĆA OPĆE ŽUPANIJSKE BOLNICE VINKOVCI

Imenuje se dr. sc. MIRNA KRAJINA-ANDRIČEVIĆ, dr. med., vršiteljicom dužnosti člana Sanacijskog vijeća Opće županijske bolnice Vinkovci.

Klasa: 080-02/15-01/168

Urbroj: 5030115/1-15-02

Zagreb, 10. prosinca 2015.

Predsjednik

Zoran Milanović, v. r.
### NN 135/2015 (16.12.2015.), Rješenje o razrješenju člana Upravnog vijeća Agencije za poljoprivredno zemljište

VLADA REPUBLIKE HRVATSKE

2536

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11 i 119/14) i članka 9. stavka 3. Uredbe o osnivanju Agencije za poljoprivredno zemljište (»Narodne novine«, br. 39/09, 33/10, 109/11, 66/13, 141/13 i 93/15), Vlada Republike Hrvatske je na sjednici održanoj 10. prosinca 2015. godine donijela

RJEŠENJE

O RAZRJEŠENJU ČLANA UPRAVNOG VIJEĆA AGENCIJE ZA POLJOPRIVREDNO ZEMLJIŠTE

Razrješuje se mr. sc. ZORAN VASIĆ dužnosti člana Upravnog vijeća Agencije za poljoprivredno zemljište.

Klasa: 080-02/15-02/159

Urbroj: 5030115/1-15-02

Zagreb, 10. prosinca 2015.

Predsjednik

Zoran Milanović, v. r.
### NN 135/2015 (16.12.2015.), Rješenje o razrješenju člana Upravnog vijeća Savjetodavne službe

VLADA REPUBLIKE HRVATSKE

2537

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11 i 119/14) i članka 6. stavka 2. Zakona o savjetodavnoj službi (»Narodne novine«, br. 50/12 i 148/13), Vlada Republike Hrvatske je na sjednici održanoj 10. prosinca 2015. godine donijela

RJEŠENJE

O RAZRJEŠENJU ČLANA UPRAVNOG VIJEĆA SAVJETODAVNE SLUŽBE

Razrješuje se mr. sc. ZORAN VASIĆ dužnosti člana Upravnog vijeća Savjetodavne službe.

Klasa: 080-02/15-02/160

Urbroj: 5030115/1-15-02

Zagreb, 10. prosinca 2015.

Predsjednik

Zoran Milanović, v. r.
### NN 135/2015 (16.12.2015.), Rješenje o razrješenju članice Odbora za državnu službu

VLADA REPUBLIKE HRVATSKE

2538

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11 i 119/14), članka 66. stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13 i 1/15) i članka 2. stavka 2. Uredbe o ustrojstvu i načinu rada Odbora za državnu službu (»Narodne novine«, br. 8/06 i 40/15), Vlada Republike Hrvatske je na sjednici održanoj 10. prosinca 2015. godine donijela

RJEŠENJE

O RAZRJEŠENJU ČLANICE ODBORA ZA DRŽAVNU SLUŽBU

Razrješuje se VLATKA VRANEKOVIĆ dužnosti članice Odbora za državnu službu, s danom 31. prosinca 2015. godine, radi isteka mandata.

Klasa: 080-02/15-02/163

Urbroj: 5030115/1-15-02

Zagreb, 10. prosinca 2015.

Predsjednik

Zoran Milanović, v. r.
### NN 135/2015 (16.12.2015.), Rješenje o razrješenju zamjenika načelnika Stožera zaštite i spašavanja Republike Hrvatske

VLADA REPUBLIKE HRVATSKE

2539

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11 i 119/14), a u vezi s člankom 93. Zakona o sustavu civilne zaštite (»Narodne novine«, broj 82/15), Vlada Republike Hrvatske je na sjednici održanoj 10. prosinca 2015. godine donijela

RJEŠENJE

O RAZRJEŠENJU ZAMJENIKA NAČELNIKA STOŽERA ZAŠTITE I SPAŠAVANJA REPUBLIKE HRVATSKE

Razrješuje se dr. sc. ROBERT MIKAC dužnosti zamjenika načelnika Stožera zaštite i spašavanja Republike Hrvatske.

Klasa: 080-02/15-02/162

Urbroj: 5030115/1-15-02

Zagreb, 10. prosinca 2015.

Predsjednik

Zoran Milanović, v. r.
### NN 135/2015 (16.12.2015.), Odluka o visini novčane pomoći tražiteljima međunarodne zaštite

MINISTARSTVO UNUTARNJIH POSLOVA

2542

Na temelju članka 93. stavka 1. točke 2. Zakona o međunarodnoj i privremenoj zaštiti (»Narodne novine« br. 70/15), ministar unutarnjih poslova donosi

ODLUKU

O VISINI NOVČANE POMOĆI TRAŽITELJIMA MEĐUNARODNE ZAŠTITE

I.

Ovom se Odlukom utvrđuje visina iznosa novčane pomoći tražiteljima međunarodne zaštite smještenim u Prihvatilište za tražitelje azila koji ne posjeduju stvari veće vrijednosti ili mjesečno nemaju osigurana sredstva za osobne potrebe u visini većoj od 20% osnovice na temelju koje se utvrđuje visina novčane pomoći za uzdržavanje, sukladno propisima o socijalnoj skrbi.

II.

Visina novčane pomoći iz točke I. ove Odluke utvrđuje se u iznosu od 100,00 kuna mjesečno.

III.

Ova Odluka stupa na snagu osmog dana od dana objave u »Narodnim novinama«.

Broj: 511-01-152-89045-2015

Zagreb, 8. prosinca 2015.

Ministar

Ranko Ostojić, v. r.
### NN 135/2015 (16.12.2015.), Pravilnik o uvjetima i načinu provođenja sezonskog sniženja

135 16.12.2015 Pravilnik o uvjetima i načinu provođenja sezonskog sniženja

MINISTARSTVO GOSPODARSTVA

2543

Na temelju članka 21. stavka 2. Zakona o zaštiti potrošača (»Narodne novine«, broj 41/14. i 110/15.) ministar gospodarstva donosi

PRAVILNIK

O UVJETIMA I NAČINU PROVOĐENJA SEZONSKOG SNIŽENJA

Članak 1.

Ovim Pravilnikom određuju se uvjeti i način provođenja sezonskog sniženja.

Članak 2.

(1) Sezonsko sniženje odvija se dva puta godišnje.

(2) Zimsko sezonsko sniženje započinje od 27. prosinca.

(3) Ljetno sezonsko sniženje započinje od 1. srpnja.

(4) Sezonsko sniženje može trajati najdulje 60 dana, računajući od datuma iz stavka 2. i 3. ovoga članka.

Članak 3.

U okviru sezonskog sniženja, redovna cijena i nova snižena cijena iskazuju se jasno, vidljivo i čitljivo.

Članak 4.

(1) Ukoliko u razdoblju iz članka 2. ovoga Pravilnika nisu prodani svi proizvodi, trgovac može nastaviti s prodajom proizvoda po sniženoj cijeni sve do isteka zaliha.

(2) Prodaju iz stavka 1. ovoga članka nije dopušteno oglašavati kao sezonsko sniženje.

Članak 5.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/15-01/96

Urbroj: 526-05-02-02-01/1-15-36

Zagreb, 14. prosinca 2015.

Ministar
Ivan Vrdoljak, v. r.
### NN 135/2015 (16.12.2015.), Odluka o rang listi sudionika u malom obalnom ribolovu

MINISTARSTVO POLJOPRIVREDE

2546

Na temelju članka 21. stavka 8. Zakona o morskom ribarstvu (»Narodne novine« br. 81/2013, 14/2014 i 152/2014) i članka 11. Pravilnika o malom obalnom ribolovu (»Narodne novine br. 8/2015, 15/2015, 19/2015, 78/2015 i 107/2015), ministar poljoprivrede donosi

ODLUKU

O RANG LISTI SUDIONIKA U MALOM OBALNOM RIBOLOVU

I.

Ovom Odlukom određuje se:

(1) Ažurirana rang lista sudionika u malom obalnom ribolovu od 1. siječnja 2016. godine utvrđenih sustavom bodovanja na temelju podnesenih zahtjeva,

(2) Ažurirana rang lista podnositelja zahtjeva koji su udovoljili kriterijima objavljenim u Pravilniku o malom obalnom ribolovu (»Narodne novine« br. 8/2015, 15/2015, 19/2015, 78/2015 i 107/2015) (u daljnjem tekstu: Pravilnik), ali primjenom sustava bodovanja ni nakon ažuriranja rang liste ne prelaze bodovni prag za sudjelovanje u malom obalnom ribolovu od 1. siječnja 2016. godine,

(3) Ažurirana lista sudionika u malom obalnom ribolovu kojima je izdana povlastica ili su podnijeli zahtjev za izdavanje povlastice na temelju zakonskih propisa koji su važili do dana stupanja na snagu Pravilnika.

II.

(1) Ažurirana rang lista sudionika iz točke I. stavka 1. nalazi se Prilogu 1. ove Odluke.

(2) Ažurirana rang lista podnositelja zahtjeva iz točke I. stavka 2. nalazi se u Prilogu 2. ove Odluke.

(3) Ažurirana lista sudionika iz točke I. stavka 3. nalazi se u Prilogu 3. ove Odluke.

III.

Stupanjem na snagu ove Odluke prestaje važiti Odluka o rang listi sudionika u malom obalnom ribolovu (»Narodne novine« br. 47/2015 i 50/2015).

IV.

Ova Odluka stupa na snagu dan nakon dana objave u »Narodnim novinama«.

Klasa: 324-01/15-01/1312

Urbroj: 525-13/1282-15-5

Zagreb, 4. prosinca 2015.

Ministar

Tihomir Jakovina, v. r.

PRILOG 1.

**[**Ažurirana rang lista sudionika u malom obalnom ribolovu od 1.
siječnja 2016. godine utvrđenih sustavom bodovanja na temelju podnesenih
zahtjeva**](dodatni/438673.pdf)**

PRILOG 2.

**[**Ažurirana rang lista podnositelja zahtjeva koji su udovoljili
kriterijima objavljenim u Pravilniku o malom obalnom ribolovu (»Narodne
novine« br. 8/2015, 15/2015, 19/2015, 78/2015 i 107/2015) (u daljnjem
tekstu: Pravilnik), ali primjenom sustava bodovanja ni nakon ažuriranja
rang liste ne prelaze bodovni prag za sudjelovanje u malom obalnom
ribolovu od
1. siječnja 2016. godine**](dodatni/438674.pdf)**

PRILOG 3.

**[**Ažurirana lista sudionika u malom obalnom ribolovu kojima je izdana
povlastica ili su podnijeli zahtjev za izdavanje povlastice na temelju
zakonskih propisa koji su važili do dana stupanja na snagu Pravilnika**](dodatni/438675.pdf)**

135 16.12.2015 Odluka o rang listi sudionika u malom obalnom ribolovu

135 16.12.2015 Odluka o rang listi sudionika u malom obalnom ribolovu
### NN 135/2015 (16.12.2015.), Odluka o izmjeni Odluke o utvrđivanju cijene obrtnice

135 16.12.2015 Odluka o izmjeni Odluke o utvrđivanju cijene obrtnice

MINISTARSTVO PODUZETNIŠTVA I OBRTA

2547

Na temelju članka 14. stavka 5. Zakona o obrtu (»Narodne novine«, broj 143/2013), ministar nadležan za obrt donosi

ODLUKU

O IZMJENI ODLUKE O UTVRĐIVANJU CIJENE OBRTNICE

Članak 1.

U Odluci o utvrđivanju cijene obrtnice (»Narodne novine« br. 159/2013 i 151/2014), članak 6. mijenja se i glasi:

»Iznimno, u razdoblju od 2. 1. 2016. do 1. 1. 2017. godine fizička osoba oslobađa se plaćanja utvrđene cijene za izdavanje obrtnice iz članka 2. ove Odluke.«

Članak 2.

Ova Odluka objavljuje se u »Narodnim novinama«, a stupa na snagu 2. siječnja 2016. godine.

Klasa: 080-01/12-01/01

Urbroj: 516-04-02/1-15-72

Zagreb, 10. prosinca 2015.

Ministar
Gordan Maras, v. r.
### NN 135/2015 (16.12.2015.), Pravilnik o izmjenama i dopunama Pravilnika o postupanju Središnjeg registra osiguranika i mirovinskih društava prema članovima obveznih mirovinskih fondova

135 16.12.2015 Pravilnik o izmjenama i dopunama Pravilnika o postupanju Središnjeg registra osiguranika i mirovinskih društava prema članovima obveznih mirovinskih fondova

HRVATSKA AGENCIJA ZA NADZOR FINANCIJSKIH USLUGA

2549

Na temelju članka 91. stavka 5., članka 97. stavka 4., članka 98. stavka 4., članka 192. stavka 3. te članka 193. stavaka 6. i 7. Zakona o obveznim mirovinskim fondovima (»Narodne novine« broj 19/2014 i 93/2015, dalje u tekstu: Zakon), Hrvatska agencija za nadzor financijskih usluga (dalje u tekstu: Agencija) na sjednici Upravnog vijeća održanoj 11. prosinca 2015. godine donosi

PRAVILNIK

O IZMJENAMA I DOPUNAMA PRAVILNIKA O POSTUPANJU SREDIŠNJEG REGISTRA OSIGURANIKA I MIROVINSKIH DRUŠTAVA PREMA ČLANOVIMA OBVEZNIH MIROVINSKIH FONDOVA

Članak 1.

U Pravilniku o postupanju Središnjeg registra osiguranika i mirovinskih društava prema članovima obveznih mirovinskih fondova (»Narodne novine« broj 60/2014) u članku 16. iza stavka 1. dodaje se novi stavak 2. koji glasi:

»(2) Kada REGOS utvrdi da je pogrešno izvršeno zatvaranje osobnog računa, dužan je u roku od tri radna dana od dana utvrđenja ponovo otvoriti pogrešno zatvoren osobni račun, uspostaviti istovjetan broj obračunskih jedinica na osobnom računu kao i prije zatvaranja te statuse po evidencijama osobnog računa vratiti na stanje prije zatvaranja osobnog računa. Sve ispravljene podatke na osobnom računu REGOS je dužan učiniti dostupnim mirovinskom društvu uključujući i podatke o povratu sredstava prema vrijednosti obračunske jedinice na dan ponovnog otvaranja osobnog računa ako je bilo novčanog tijeka.«

Dosadašnji stavak 2. postaje stavak 3.

Članak 2.

U članku 18. u stavku 2. na kraju stavka briše se točka i dodaju se riječi », ako posebnim propisom nije drukčije uređeno.«

Članak 3.

U članku 19. iza riječi »a koje se odnose na: « dodaju se riječi »– otvaranje i zatvaranje osobnog računa,«.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/14-04/36

Urbroj: 326-01-440-15-6

Zagreb, 11. prosinca 2015.

Zamjenica predsjednika
Upravnog vijeća
Gordana Letica, v. r.
### NN 135/2015 (16.12.2015.), Pravilnik o izmjenama Pravilnika o financijskim i dodatnim izvještajima te kontnom planu faktoring-društava

HRVATSKA AGENCIJA ZA NADZOR FINANCIJSKIH USLUGA

2550

Na temelju odredbi članka 67. stavka 2., 3. i 5. Zakona o faktoringu (»Narodne novine« br. 94/14 i 85/15), Hrvatska agencija za nadzor financijskih usluga na sjednici Upravnog vijeća održanoj 11. prosinca 2015. donosi

PRAVILNIK

O IZMJENAMA PRAVILNIKA O FINANCIJSKIM I DODATNIM IZVJEŠTAJIMA TE KONTNOM PLANU FAKTORING-DRUŠTAVA

Članak 1.

U Pravilniku o financijskim i dodatnim izvještajima te kontnom planu faktoring društava (»Narodne novine«, br. 16/15), mijenjaju se stavci 2. i 3. članka 10. tako da sada glase:

»(2) Faktoring društva dužna su, prilikom evidentiranja poslovnih događaja u svoje poslovne knjige, koristiti kontni plan iz članka 2. stavka 2. ovoga Pravilnika od 1. siječnja 2017. godine.

(3) Faktoring društva dužna su Agenciji prvi put dostaviti tromjesečne izvještaje iz članka 5. ovoga Pravilnika, sa stanjem na dan 30. lipnja 2016., a koji se dostavljaju do 31. srpnja 2016. godine i godišnje izvještaje iz članka 5. sa stanjem na dan 31. prosinca 2016. koji se dostavljaju do 30. travnja 2017.«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/15-06/05

Urbroj: 326-01-550-15-3

Zagreb, 11. prosinca 2015.

Zamjenica predsjednika

Upravnog vijeća

Gordana Letica, v. r.
### NN 136/2015 (18.12.2015.), Uredba o izmjenama Zakona o porezu na dohodak

136 18.12.2015 Uredba o izmjenama Zakona o porezu na dohodak

VLADA REPUBLIKE HRVATSKE

2554

Na temelju članka 2. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, broj 102/15), Vlada Republike Hrvatske je na sjednici održanoj 16. prosinca 2015. godine donijela

UREDBU

O IZMJENAMA ZAKONA O POREZU NA DOHODAK

Članak 1.

U Zakonu o porezu na dohodak (»Narodne novine«, br. 177/04, 73/08, 80/10, 114/11, 22/12, 144/12, 120/13, 125/13, 148/13, 83/14 i 143/14), u članku 30. stavku 24. riječi: »Kapitalni gubitak priznaje se u godišnjem izvješću u kojem se iskazuju ukupno ostvareni kapitalni dobici na zadnji dan poreznog razdoblja za koje se izvješće sastavlja i podnosi.« brišu se.

Stavak 27. briše se.

Članak 2.

U članku 51. stavku 8. riječi: »u roku od osam dana od dana ostvarivanja primitka i to na svaki pojedinačno ostvareni primitak koji je izvor kapitalnog dobitka« zamjenjuju se riječima: »do 31. siječnja tekuće godine za sve kapitalne dobitke ostvarene u prethodnoj godini umanjene za ostvarene kapitalne gubitke iz članka 30. stavka 24. ovoga Zakona«.

U stavku 10. riječi: »pri čemu obveza za plaćanjem predujma nastaje istodobno s isplatom primitka« brišu se.

Članak 3.

U članku 64. točki 10. riječi: »oblik i sadržaj izvješća te način i rokove podnošenja (članak 30. stavak 27.),« brišu se.

Članak 4.

Ova Uredba objavit će se u »Narodnim novinama«, a stupa na snagu 1. siječnja 2016. godine.

Klasa: 022-03/15-44/15

Urbroj: 50301-05/16-15-2

Zagreb, 16. prosinca 2015.

Predsjednik
Zoran Milanović, v. r.